Boriss Obnossov

Boriss Viktorovitš Obnossov (vene keeles Борис Викторович Обносов,  sündinud 26. jaanuaril 1953 Moskvas) on Nõukogude ja Venemaa lennukimehaanikainsener, Venemaa riikliku taktikaliste rakettide tootmiskorporatsiooni АО «Корпорация „Тактическое ракетное вооружение“» peadirektor. FSB erukindralmajor.https://history.mai.ru/personalities/item.php?id=114068&referer=https%3A%2F%2Fru.wikipedia.org%2Fhttps://korrespondent.net/world/russia/3962666-v-rossyy-yzbyly-y-ohrabyly-byvsheho-heneral-maiora-fsb

 Elulugu 
1976. aastal lõpetas õhusõidukite masinaehituse erialal Moskva Lennundusinstituudi  ja 1979. aastal sealse aspirantuuri ning 1983. aastal  rakendusmatemaatika erialal Moskva Riikliku Ülikooli. 1979–1993 Moskva Lennundusinstituudi õppejõud (1979. aastast lennukitootmistehnoloogia osakonna nooremteadur, aastast 1988 vanemteadur).

1994–1998 Venemaa Föderatsiooni alalise esinduse esimene sekretär ÜRO juures. 1998 Venemaa välisministeeriumi julgeoleku- ja desarmeerimisküsimuste osakonna nõunik.

1998–2001 riikliku ettevõtte "Vene tehnoloogiad" peadirektori asetäitja. 2001–2003 Venemaa relvatööstuse ekspordiga tegeleva riikliku ettevõtte "Rosoboronexport" peadirektori nõunik, kaitsetehnoloogiate ja kosmoseosakonna juhataja. 2003. aastast Venemaa riikliku taktikaliste rakettide tootmiskorporatsiooni АО «Корпорация „Тактическое ракетное вооружение“» peadirektor. Samal ajal on ta töötanud Moskva Lennuinstituudi kateedrijuhatajana.

2018. ja 2024. aasta Venemaa presidendivalimistel oli ta Venemaa Keskvalimiskomisjonile esitatud Vladimir Putini usaldusisik.https://web.archive.org/web/20180708104944/http://putin2018.ru/trusted/#o Mitteametlikult nimetatakse teda "Venemaa presidendi peanõunikuks rakettide küsimuses."https://web.archive.org/web/20230614221034/https://novayagazeta.ru/articles/2018/11/06/78470-podnyalis-na-yadernom-schite

 Sanktsioonid 
Venemaa relvajõududele rakettide tootmisele spetsialiseerunud ettevõtte peadirektorina sattus ta pärast Venemaa sissetungi Ukrainasse mitme riigi sanktsioonide alla.

24. märtsil 2022 kehtestas talle sanktsioonid USA, 6. aprillil 2022 Austraalia, 3. mail 2022 Kanada, 24. juunil 2022 Ukraina, 9. augustil 2022 Ühendkuningriik, 2. oktoobril 2022 Uus-Meremaa,18. detsembril 2023 Euroopa Liit.https://web.archive.org/web/20230617001656/https://rupep.org/ru/person/20275 16. augustil 2023 kehtestas talle ning tema Prahas elavatele tütar Olga Zorikovale ja väimees Rostislav Zorikovile sanktsioonid Tšehhi Vabariik.https://web.archive.org/web/20230816184154/https://ru.krymr.com/a/news-chekhiya-sanktsii-rossiyskiy-raketostroitel-obnosov/32551182.html 

 Kriitika 
2012. aastal sai tema juhitud Venemaa riikliku raketiettevõtte ametlikuks hankefirmaks ""Zvezda-Strela" kaubandusmaja" (aastast 2017 TRV-Engineering), millest 20 % kuulub tema tütar Olga Zorikovale (2012 oli ta 23. aastane). 

22. augustil 2023 arestisid Tšehhi ametivõimud Obnossovi vara pärast tema suhtes isiklike sanktsioonide kehtestamist: 14 korterit, mis olid registreeritud Obnossovi väimehe Rostislav Zorikovi ja tema kinnisvara rendifirma Riomax nimele.https://novayagazeta.eu/articles/2023/08/22/v-chekhii-arestovali-imushchestvo-proizvoditelia-rossiiskikh-raket-borisa-obnosova-news

 Viited 

Kategooria:Venemaa insenerid
Kategooria:Moskva ülikooli vilistlased
Kategooria:Sündinud 1953